स्कूली बच्चों को दी डाक विभाग की योजनाओं की जानकारी
भास्कर न्यूज | मदनगंज-किशनगढ़
किशनगढ़मुख्य डाकघर शाखा मदनगंज की ओर से गुरुवार को एक दिवसीय शिविर के तहत कृष्णापुरी स्थित सुभाष सीनियर सेकंडरी स्कूल में डाक विभाग की विभिन्न योजनाओं के बारे में बच्चों को जानकारी दी। साथ ही बच्चों के भविष्य में बेहतर भविष्य और अर्थलाभ के बारे में विस्तार से बताया। इस दौरान विभागीय अधिकारियों ने बच्चों से सवाल जवाब किए और उनकी जिज्ञासाओं को शांत किया।
सुबह 9 बजे स्कूल प्रांगण में डाक विभाग की ओर से एक दिवसीय शिविर का आयोजन किया गया। शिविर का शुभारंभ मां शारदे की तस्वीर के समक्ष दीप प्रज्वलन कर किया गया। शिविर में मुख्य अतिथि मुख्य डाकघर शाखा मदनगंज के आईपीओ ललित प्रसाद मीणा, विशिष्ट अतिथि डाक अधिकारी दर्शक हरिशंकर पारीक, डाक सहायक धर्मेंद्र दाधीच थे। शिविर में बच्चों को डाकघर की ओर से दी जाने वाली विभिन्न योजनाओं के बारे में बताया। आईपीओ ललित प्रसाद मीणा ने अटल पेंशन योजना, सुकन्या योजना, बच खाता, आरडी के बारें में बताया।
उन्होंने बताया कि वृद्धजनों के लिए पेंशन योजना बहुत महत्वपूर्ण है। डाक विभाग की ओर से हर आयुवर्ग के लिए योजनाएं है। छोटी बालिका के लिए सुकन्या योजना है। उन्होंने बच्चों के अभिभावकांे अध्यापक - अध्यापिकाओं से सुकन्या योजना के तहत बालिकाओं के खाते डाकघर में खुलवाने की अपील की। ताकि इस योजना का फायदा ज्यादा से ज्यादा मिल सके। उन्होंने 18 साल की उम्र में बालिका के पहुंचने पर मिलने वाले ब्याज दर और इनकम टैक्स में छूट के प्रावधानों के बारें में विस्तार से बताया। इस दौरान डाक अधिकारी हरिशंकर पारीक, धर्मेंद्र दाधीच ने विभिन्न योजनाओं के बारें में बताया। इस दौरान बच्चों से सवाल जवाब किए और उनकी जिज्ञासाओं को शांत किया गया। इस दौरान संस्था प्रधान रामवतार ठठेरा ने भी बच्चों अध्यापकों को ज्यादा से ज्यादा डाकघर में खाते खुलवाने और योजनाओं का लाभ उठाने के लिए कहा। इस दौरान राधेश्याम पारीक, संस्था सचिव उषा देवी, उमा भाटी, मयंक टिंकर, निर्मला शर्मा, संदीप टिंकर, गायत्री सैन, कविता कसेरा, आशा शर्मा, सुनिता ठठेरा, पूनम टिंकर, रामवतार शर्मा, लाहोटी मैडम सहित अन्य मौजूद थी।
कृष्णापुरी स्थित स्कूल में डाक विभाग की योजनाओं की जानकारी लेते बच्चे।
कैंप
hin_Deva bho_Deva hin_Deva hin_Deva hin_Deva hin_Deva awa_Deva